Praktična aktivnost: "Spasi ribicu!"

Cilj aktivnosti

Učenici će saznati kako otpad utječe na morski svijet, osmislit će rješenje za zaštitu riba i mora. Aktivnost potiče ekološku svijest, empatiju prema životinjama i razvoj finih motoričkih vještina.

Potrebni materijali

- Plastična boca (ili kutija) kao „more“

- Papirići, slamke, čepovi (kao otpad)

- Papirnata ribica (ili mala igračka)

- Štapići, pincete, slamke (alat za čišćenje)

Uvodna pitanja za razgovor

- Što se događa kad ljudi bacaju smeće u more?

- Kako to utječe na ribe i druge morske životinje?

- Što mi možemo učiniti da zaštitimo more?

Koraci izvođenja aktivnosti

1. Pripremiti plastičnu bocu ili kutiju, napuniti je otpadom i stavite ribicu unutra.(simulacija mora)

2. Učenici u skupini dobivaju zadatak da „očiste more“ – izvade otpad a da pri tome ne ozlijede ribicu.

3. Koriste pincetu, slamku ili štapiće kao alat za čišćenje.

4. Promatrati kako se snalaze, poticati razgovor o važnosti čiste okoline.

Refleksija nakon aktivnosti

- Kako ste se osjećali dok ste spašavali ribicu?

- Je li bilo teško? Zašto?

- Što možemo učiniti u stvarnom životu da pomognemo moru?

Dodatna kreativna ideja

Učenici mogu nacrtati plakat I napisati poruke za zaštitu mora (npr. „Ne bacaj smeće u more!“ More nije kanta! I sl. ) i izložiti ga u učionici.